
ANUNȚ CONCURS 

Muzeul Naţional de Istorie al Transilvaniei,  cu sediul în localitatea Cluj-Napoca, str. C-tin Daicoviciu, nr.2, judetul Cluj, în baza H.G. nr. 1336/2022, organizează concurs pentru ocuparea unui post contractual vacant, pe perioadă nedeterminată.

[bookmark: _Hlk214049805]Pentru înscrierea la concursul organizat în data de 19.11.2026, pentru ocuparea postului vacant de ADMINISTRATOR  I  din cadrul Serviciului Tehnic si Administrativ- nivel studii –MEDII, perioadă nedeterminată, candidaţii vor prezenta un dosar de concurs care va conţine următoarele  documente

a)  formularul de înscriere la concurs (se va completa la sediul instituției);
b)  copia actului de identitate sau orice alt document care atestă identitatea, potrivit legii, aflate în termen de valabilitate;
c)  copia certificatului de naștere, a certificatului de căsătorie sau a unui alt document prin care s-a realizat schimbarea de nume, după caz; 
d) copiile documentelor de studii şi ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau intituția publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (extras Revisal eliberat de angajator sau de Inspectoratul Teritorial de muncă - I.T.M.); 
f) cazierul judiciar sau, după caz, extrasul de pe cazierul judiciar.

Cazierul judiciar sau, după caz, extrasul de pe cazierul judiciar poate fi înlocuit cu o declarație pe proprie răspundere privind antecedentele penale. În acest caz, candidatul declarat admis la selecția dosarelor, are obligația de a completa dosarul de concurs cu originalul documentului, anterior datei de susținere a primei probe de concurs, respectiv proba scrisă. Nerespectarea prevederilor mai sus menționate conduce la respingerea candidatului.

g) adeverinţa medicală în formatul standard stabilit prin ordin al ministrului sănătății care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului.
h) curriculum vitae, model comun european.
Actele vor fi prezentate şi în original în vederea verificării conformităţii copiilor cu acestea și certificării cu mențiunea ”conform cu originalul” de către secretarul comisiei de concurs.

DOSARELE pentru înscrierea la concurs se depun în zilele lucrătoare, în intervalul orar 10.00-14.00, la sediul MNIT din Cluj-Napoca, str. C-tin Daicoviciu, nr.2, judetul Cluj la Compartimentul Resurse Umane, telefon 0264/595677, 0752/108705.

În situația în care candidații transmit dosarele de concurs prin Poșta Română, serviciul de curierat rapid, poșta electronică sau platforme informatice/adresa de email (secretariat@mnit.ro), candidații au obligația de a se prezenta la secretarul comisiei de concurs cu documentele în original pentru certificarea acestora, dar nu mai târziu de data organizării probei scrise -19.11.2026 ora 08.30. Transmiterea documentelor prin poșta electronică sau prin platformele informatice ale autorităților sau instituțiilor publice se realizeaza în format pdf cu volum maxim de 1MB, documentele fiind acceptate doar în formă lizibilă. Nerespectarea prevederilor mai sus menționate conduce la respingerea candidatuluI
       
A) CONDIȚII GENERALE 

      Poate ocupa un post vacant persoana care îndeplinește condițiile prevăzute de Legea 53/2003-Codul Muncii, republicată, cu modificările și completările ulterioare, astfel:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European(SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legea 53/2003-Codul Muncii, republicată, cu modificările și completările ulterioare ;
d) are o stare de sănătate corespunzătoare postului pentru care candidează, atestată  pe baza adeverinței medicale eliberate de medicul de familie sau de unitățile sanitare abilitate;
e)  îndeplineşte condiţiile de studii, de vechime în specialitate și după caz, alte condiții specifice cerințelor postului scos la concurs;
      f) nu a fost condamnat definitiv pentru săvârşirea unei infracţiuni contra securității naționale,
      contra autorităţii, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvărșite cu intenție care ar face o persoană canditată la post incompatibilă cu exercitarea funcției contractual pentru care candidează, cu excepția situației în care a intervenit reabilitarea;
      g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei funcții sau exercitării unei profesii;
      h) nu a comis infracțiuni prevăzute la art.1 alin.2 din Legea nr.118/2019 privind Registrul național automatizat cu privire la persoanele care au comis infracțiuni sexual, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prev.la art.35, alin.1  lit.h.

B) CONDIŢII SPECIFICE 

1.  Studii: medii, absolvite cu diplomă de bacalaureat sau diplomă de absolvire a liceului, după verificarea cerinței legale aplicabile postului.
2.Vechime în muncă: minimum 6 ani și 6 luni.
3. Calificare: certificat de calificare profesională și/sau diplomă într-un domeniu tehnic: construcții, electric, mecanic sau instalații sanitare.
4. Abilități, calități și aptitudini necesare:
· abilități de comunicare și relaționare;
· capacitatea de asumare a responsabilităților;
· capacitatea de a lucra atât independent, cât și în echipă;
· disponibilitate pentru program prelungit, în funcție de necesitățile activității;
· capacitatea de organizare eficientă a timpului și a sarcinilor;
· capacitatea de a comunica clar și respectuos cu colegii și superiorii;
· responsabilitate și punctualitate;
· corectitudine și integritate profesională.
5. Cerințe specifice:
· deținerea permisului de conducere categoria B.


C) Bibliografie şi tematică:

Proba scrisă și interviul se vor desfășura pe baza tematicii și bibliografiei stabilite pentru concurs.

Tematica:
1. Cunoştiinţe tehnice generale minime;
2. Reglementări generale de sănătate și securitate în muncă;
3. Reglementări privind apărarea împotriva incendiilor;

Bibliografie:

1. Legea nr. 319/2006 a securității și sănătății în muncă, cu modificările și completările ulterioare – Capitolul IV „Obligațiile lucrătorilor” și Capitolul III, Secțiunea a 7-a „Instruirea lucrătorilor” (art. 20–21). Textul legii – Portalul Legislativ.
2. Hotărârea Guvernului nr. 1.091/2006 privind cerințele minime de securitate și sănătate pentru locul de muncă.
3. Hotărârea Guvernului nr. 1.146/2006 privind cerințele minime de securitate și sănătate pentru utilizarea în muncă de către lucrători a echipamentelor de muncă.
4. Legea nr. 307/2006 privind apărarea împotriva incendiilor, cu modificările și completările ulterioare – obligațiile principale ale salariaților la locul de muncă.
5. Hotărârea Guvernului nr. 1.425/2006 pentru aprobarea Normelor metodologice de aplicare a prevederilor Legii securității și sănătății în muncă nr. 319/2006, cu modificările și completările ulterioare – Capitolul VI, Secțiunea 1 „Pericol grav și iminent de accidentare”.








D) Atribuţiile principale prevăzute în fişa de post sunt următoarele:
Descrierea sarcinilor care revin postului de administrator:
1. Verifică starea de funcționare a clădirilor aparținând Muzeului Național de Istorie a Transilvaniei (MNIT), propune lucrările necesare pentru întreținerea acestora și urmărește realizarea lucrărilor aprobate.
2. Participă la verificările și reviziile periodice ale instalațiilor și echipamentelor și urmărește respectarea termenelor de valabilitate a autorizațiilor și a termenelor de efectuare a verificărilor tehnice pentru ascensoare, centrale termice cu combustibil gazos, stingătoare, hidranți și dispozitive de siguranță și control al flăcării montate pe sobe.
3. Verifică funcționarea sistemelor de supraveghere video din cadrul MNIT și comunică șefului ierarhic orice deficiență constatată.
4. Întocmește referate de necesitate privind gestionarea resurselor materiale și aprovizionarea cu materiale necesare lucrărilor de întreținere, inclusiv pentru sezonul rece.
5. Informează în scris șeful serviciului tehnic cu privire la problemele administrative curente.
6. Participă la verificarea instalațiilor și la lucrările de reparații curente și confirmă executarea acestora prin întocmirea sau semnarea proceselor-verbale de recepție, în conformitate cu prevederile contractelor aflate în derulare și cu atribuțiile stabilite.
7. Urmărește și coordonează, potrivit atribuțiilor stabilite, activitățile de întreținere a curățeniei și a spațiilor verzi aferente imobilelor muzeului.
8. Asigură activitățile de întreținere a următoarelor imobile:
· Secția de Restaurare, Conservare și Investigații, str. Calea Turzii nr. 111;
· Baza arheologică Sarmizegetusa;
· sediul MNIT, str. C. Daicoviciu nr. 2;
· Colecția de Istorie a Farmaciei, Piața Unirii nr. 28;
· Baza arheologică de la Țaga;
· MUTRA – Galeria Istorică a Transilvaniei din Florești, Bd. Cetatea Fetei, f.n.
9. Se deplasează cel puțin o dată pe săptămână la imobilele situate pe raza municipiului Cluj-Napoca și cel puțin o dată pe trimestru la celelalte imobile, în vederea îndeplinirii sarcinilor de serviciu și identificării eventualelor deficiențe din interiorul și exteriorul clădirilor.
10. Verifică funcționarea corespunzătoare a instalațiilor electrice și sanitare din imobilele MNIT, inclusiv sediul muzeului, Secția de Restaurare, Conservare și Investigații, Baza arheologică Sarmizegetusa și MUTRA – Galeria Istorică a Transilvaniei din Florești, și semnalează deficiențele constatate.
11. Verifică funcționarea sistemelor de iluminat din clădiri și efectuează, după caz și în limitele competențelor și calificării deținute, înlocuirea corpurilor de iluminat.
12. Verifică vizual starea de siguranță a instalațiilor electrice, semnalează deficiențele care pot genera incendii sau accidente de muncă și informează persoanele responsabile în vederea remedierii acestora.
13. Pune în funcțiune sobele în sezonul rece, dacă această activitate intră în atribuțiile sale și poate fi efectuată în condiții de siguranță, și verifică periodic starea aparentă de funcționare a acestora.
14. Participă la încărcarea și descărcarea materialelor necesare aprovizionării sau amenajării spațiilor expoziționale, cu respectarea instrucțiunilor de securitate și sănătate în muncă.
15. Efectuează verificări vizuale și urmărește starea tehnică a instalațiilor și echipamentelor din sălile de expoziție, semnalând orice deficiență care ar putea afecta siguranța persoanelor, funcționarea echipamentelor sau conservarea patrimoniului.
16. Informează de îndată șeful ierarhic sau conducerea instituției cu privire la producerea avariilor și ia, în limitele competențelor, măsurile necesare pentru limitarea efectelor acestora și remedierea lor.
17. Urmărește prevenirea riscurilor de incendiu asociate instalațiilor electrice, acordând o atenție deosebită spațiilor expoziționale, și semnalează imediat orice deficiență constatată.
18. Cunoaște și respectă normele și instrucțiunile privind securitatea și sănătatea în muncă (SSM) și prevenirea și stingerea incendiilor (PSI), precum și regulile aplicabile în domeniul situațiilor de urgență.
19. Execută, în limitele calificării și competențelor deținute, lucrări de întreținere și remedieri curente.
20. Participă și colaborează la operațiunile de montare și demontare a expozițiilor, cu respectarea instrucțiunilor primite și a normelor de protecție a patrimoniului.
21. Respectă și aplică normele și procedurile privind conservarea și protejarea patrimoniului muzeal în toate activitățile desfășurate.
22. Urmărește respectarea normelor de igienă în spațiile aferente imobilelor muzeului și semnalează deficiențele constatate.
23. Respectă dispozițiile legale și sarcinile de serviciu trasate de conducerea instituției, în limitele competențelor postului, și colaborează cu șefii structurilor organizatorice pentru buna desfășurare a activității muzeului.
24. Respectă prevederile Regulamentului de organizare și funcționare al instituției, ale regulamentului intern și ale celorlalte proceduri și instrucțiuni aplicabile postului.


























Probele de concurs se vor desfăşura la sediul instituţiei – Cluj-Napoca, str. C-tin Daicoviciu nr.2, conform calendarului de desfăşurare a concursului, astfel:

CALENDAR DE DESFĂŞURARE A CONCURSULUI 
În  vederea organizării concursului pentru ocuparea postului, pe perioadă nedeterminată de ADMINISTRATOR  I din cadrul Serviciului Tehnic si Administrativ, a fost stabilit calendarul de desfăşurare al concursului, astfel  :



	Etapele concursului
	Dată şi oră de desfăşurare

	Afişarea anunţului concursului

	28.10.2026

	Depunerea dosarelor

	29.10.2026- 11.11.2026, pana la ora 14.00

	1. Selecţia dosarelor participanţilor la concurs

	12.11.2026-13.11.2026

	Afişare rezultat selecţie dosare, cu  menţiunea “admis”sau “respins”                                                                                
	16.11.2026, ora 14.00

	Depunere contestaţii - selecţie dosare

	Pana la 17.11.2026,  ora 14.00

	Afişare rezultat contestaţii Selecţie dosare                                                      
	18.11.2026, ora 14.00

	2. Susţinerea probei scrise (eliminatorie)

	19.11.2026, orele 12.00 - 14.00

	Afişarea rezultatelor pentru proba scrisă

	20.11.2026 , ora 14.00

	Depunere contestaţii – proba scrisă

	Pana la 23.11.2026,  ora 14.00 

	Afişare rezultate contestaţii - proba scrisă   
                                                  
	24.11.2026, ora 14.00

	3. Susţinerea interviului

	25.11.2026, orele 10.00 - 12.00

	Afişarea rezultatelor interviului


	26.11.2026, ora 14.00

	Depunere contestaţiilor privind rezultatul interviului
	Pana la 27.11.2026,  ora 14.00 

	Afișarea rezultatelor contestațiilor privind interviul
	02.12.2026, ora 14.00

	Afişarea rezultatelor finale ale concursului    
                                          
	03.12.2026, ora 14.00





Manager,
Dr. Marcu Felix-Florin

